CELEX: 62020CN0443
Language: et
Date: 2020-09-21 00:00:00
Title: Kohtuasi C-443/20: Eelotsusetaotlus, mille on esitanud Amtsgericht Nürnberg (Saksamaa) 21. septembril 2020 – flightright GmbH versus Ryanair Designated Activity Company

14.12.2020   
            
            
               ET
            
            
               Euroopa Liidu Teataja
            
            
               C 433/22
            
         
      Eelotsusetaotlus, mille on esitanud Amtsgericht Nürnberg (Saksamaa) 21. septembril 2020 – flightright GmbH versus Ryanair Designated Activity Company
      (Kohtuasi C-443/20)
      (2020/C 433/27)
      Kohtumenetluse keel: saksa
      
         Eelotsusetaotluse esitanud kohus
      
      Amtsgericht Nürnberg
      
         Põhikohtuasja pooled
      
      
         Hageja: flightright GmbH
      
         Kostja: Ryanair Designated Activity Company
      
         Eelotsuse küsimused
      
      
                  1.
               
               
                  Kas tegutseva lennuettevõtja enda töötajate streik, mille on korraldanud ametiühing, on „erakorraline asjaolu“ määruse (EÜ) nr 261/2004 (1) artikli 5 lõike 3 tähenduses?
               
            
                  2.
               
               
                  Kas seejuures on oluline, kas nimetatud streik toimub töötajate nende nõuete alusel, mille suhtes ei olnud töötajate ja tegutseva lennuettevõtja vahelises lepingus siiani kokku lepitud?
               
            
                  3.
               
               
                  Kas seejuures on oluline, kas konkreetse streigi ajendiks oli tegutseva lennuettevõtja teatud käitumine ametiühinguga peetavate läbirääkimiste ajal?
               
            
         (1)  Euroopa Parlamendi ja nõukogu 11. veebruari 2004. aasta määrus (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (ELT 2004, L 46, lk 1; ELT eriväljaanne 07/08, lk 10).